Kiinteistötahkola / Isännöinti, vuokra-asunnot, toimitilat / yritysk
Yritys / Ajankohtaista / yritysk
Kiinteistö-Tahkola Helsinki Oy on ostanut Helsingissä sijaitsevan Kiinteistö-Pentti Oy:n isännöintiliiketoiminnan sen aikaisemmalta omistajalta Jorma Mylleriltä. Kaupan ansiosta Kiinteistö-Pentin asiakkaat pääsevät isännöintiin ja vuokra-asuntovälitykseen keskittyneen Kiinteistötahkolan hoidettavaksi. Kiinteistö-Pentti Oy:n ostaminen tukee myös Kiinteistötahkolan kasvustrategiaa isännöinnin ja vuokra-asuntovälityksen toimialoilla.
Kiinteistö-Pentti Oy:n taloyhtiöasiakkaat siirtyivät Kiinteistötahkolan vastattavaksi 7.7.2015 alkaen.
1977 perustettu Kiinteistö-Pentti Oy lopettaa isännöinnin ja sitä johtanut Jorma Myller siirtyy uusiin haasteisiin.
- Kaupan ansiosta Kiinteistö-Pentin asiakkaat pääsevät isännöintiin erikoistuneen ison yrityksen siipien suojaan, sanoo toimitusjohtaja Tuomo Tahkola Kiinteistö-Tahkola Helsinki Oy:stä.
Tällä kaupalla Kiinteistötahkola-Helsinki Oy kasvattaa markkinaosuuttaan Helsingissä.
Kiinteistötahkola on 1977 perustettu perheyritys. Kiinteistötahkola-konsernissa työskentelee jo yhteensä jo yli 140 isännöintialan ammattilaista kuudessa eri toimipisteessä. Helsingin lisäksi konsernilla on toimistot Nurmijärvellä, Tampereella, Oulussa, Rovaniemellä ja Kuusamossa. Kiinteistötahkola tarjoaa kaikilla näillä paikkakunnilla sekä isännöintiin että asuntovuokraukseen liittyviä palveluja.